Beruang matahari

Beruang matahari atau beruang madu (nama saintifik: Helarctos malayanus) merupakan beruang yang terdapat di hutan-hutan hujan tropika selatan China, Bangladesh, Indochina, Semenanjung Melayu, pulau Sumatera, dan pulau Borneo.Stirling I., 1993; Bears, majestic creatures of the World. Rodale Press, Emmaus Ia satu-satunya spesies dalam genus Helarctos, dan ia spesies beruang terkecil di dunia.

Pihak Kesatuan Pemuliharaan Alam Sekitar Antarabangsa mengelaskan status beruang ini sebagai "spesies terjejas" pada 2018. Ia juga dilindungi undang-undang negeri Sabah di bawah Enakmen Pemeliharaan Hidupan Liar 1997.

 Peristilahan 
Nama beruang madu digunakan di Sabah dan Kalimantan di pulau Borneo, nama ini diberikan kerana ia menyukai madu.

 Taksonomi 
Nama genus Helarctos dijejakkan kepada kata-kata bahasa Yunani  hēlios "matahari" dan  arktos "beruang".

 Spesies kecil 
 Helarctos malayanus malayanus
 Helarctos malayanus euryspilus, hanya dijumpai di Borneo.

 Ciri-ciri 
Badan beruang madu kecil dengan ukuran panjang 120-150 sentimeter.http://animals.nationalgeographic.com/animals/mammals/sun-bear/ Beruang jantan cenderung 10-45% lebih besar berbanding beruang betina; berat badan jantan biasanya antara 30 dan 70 kilogram manakala berat badan betina antara 20 dan 40 kg. Ketinggian bahunya adalah sekitar 60-72 sm.http://animaldiversity.ummz.umich.edu/site/accounts/information/Helarctos_malayanus.html Keseluruhan badan beruang ini diselitupi bulu hitam gelap atau perang kehitaman, kecuali bahagian dadanya yang mempunyai tanda kuning bata pucat berbentuk bulan sabit; tanda ini digunakan untuk menakutkan musuh. Bulu-bulu badan beruang madu pendek dan licin tidak seperti bulu badan spesies-spesies beruang lain. Ini mungkin disebabkan iklim tanah rendah yang didiaminya.

Beruang madu memiliki kuku tajam berbentuk sabit yang agak ringan dari segi beratnya. Ia memiliki telapak tangan yang besar dengan tumit kaki licin, kemungkinannya untuk membantu memanjat. Kakinya mengarah ke dalam menjadikan beruang madu berjalan seperti merpati, tetapi merupakan pemanjat yang baik. Ekornya adalah sepanjang 1.2-2.8 inci (3-7 cm).

Kedua-dua telinganya bulat dan kecil, muncung pendek. Lidahnya halus dan panjang dengan ukuran antara 20 hingga 25 sentimeter.

 Tabiat 
 Pemakanan 
Pemakanan beruang madu banyak terdiri daripada invertebrata dan buah-buahan. Akan tetapi, ia akan makan sejumlah besar vertebrata kecil termasuk mengkarung dan telur-telur burung dan penyu. Ia makan pucuk pokok palma, sarang lebah, beri, pucuk, akar, dan buah kelapa. Malah, beruang madu telah dilihat makan lebih dari 100 spesies serangga dan lebih dari 50 spesies tumbuhan.Frediksson Gabriella, 2001; "Beruang madu." "Sahabat Alam, LORIES. Jan 2001:3-6." Sungguhpun ia mampu makan banyak spesies serangga, ia mempunyai sumber makanan kegemaran; satu kajian menunjukkan bahawa sejumlah besar mangsa invertebratanya terdiri daripada anai-anai, semut, serta kumbang dewasa dan larva, manakala buah ara merupakan sumber buah paling penting yang dimakan. 

Beruang madu boleh mengesan makanan dengan menghidu kerana daya penglihatannya lemah. Ia menggunakan lidahnya bagi mengeluarkan madu dari sarang lebah. Ia boleh memecahkan buah kelapa dan tunggul kayu menggunakan rahangnya yang kuat. Ia boleh mengorek batang kayu buruk dengan kukunya yang tajam dan panjang mencari anai-anai.

 Pembiakan 

Beruang matahari tidak melakukan hibernasi dan oleh itu, dapat membiak sepanjang tahun. Anak beruang boleh mencapai kematangan seksual selepas 3-4 tahun dan boleh hidup hingga 30 tahun dalam kurungan. Beruang madu betina boleh melahirkan satu atau dua ekor anak beruang setahun. Beruang matahari mengandung selama kira-kira 96 hari lalu melahirkan anak beruang yang buta dan tidak berbulu dengan jisim kira-kira 300 ke 400 gram. Anak beruang pada awalnya bergantung sepenuhnya terhadap ibunya dan penyusuan boleh berlanjutan hingga 18 bulan. Selepas satu hingga tiga bulan, anak beruang boleh berlari, bermain dan berburu di samping ibunya. Beruang matahari jantan lebih banyak membesar berbanding betina. Beruang betina mula mengawan pada tiga tahun. Ketika mengawan, beruang matahari akan melakukan tindakan seperti memeluk, pergaduhan olok-olok dan berlanggar muka bersama pasangannya.

Sebagai makhluk yang umumnya nokturnal, beruang madu cenderung untuk berehat pada waktu siang pada anggota bawah di kawasan sedikit di atas tanah. Oleh kerana beruang madu meluangkan masa yang lama di atas pokok, beruang ini boleh mengakibatkan kerosakan pada harta persendirian, di mana beruang madu diketahui pernah merosakkan pokok kelapa dan koko di kawasan pertanian.

 Ancaman 
Beruang madu dewasa biasanya hampir tidak mempunyai pemangsa melainkan manusia dengan sifat liar dan giginya.San Diego Zoo's Animal Bytes: Sun Bear Kadangkala, beruang madu boleh diatasi oleh harimau atau ular sawa batik bersaiz besar. Pemangsa lain termasuklah harimau bintang, harimau dahan dan beruang hitam Asia, beruang berkedudukan sama dengan taburan beruang madu yang lebih besar. Kulit leher beruang yang longgar membenarkan beruang madu untuk menggeliang-geliutkan kepalanya dengan jauh sehingga dapat berpusing dan menggigit penyerang apabila diserang.

Penurunan populasi beruang madu pada masa ini biasanya berlaku akibat pemburuan "beruang pengacau" yang merosakkan tanaman dan juga pemburuan haram untuk bulu dan hempedunya yang digunakan dalam perubatan Cina.

Kadangkala, beruang madu ditangkap atau dijaga sebagai haiwan peliharaan, suatu pilihan yang dikatakan baik untuknya disebabkan oleh sifatnya yang tidak begitu mengganas berbanding spesis beruang yang lain.

 Rujukan 

 Sumber-sumber 




 Pautan luar 

 ARKive - images and movies of the Malayan Sun Bear (Helarctos malayanus) 
 Woodland Park Zoo, Seattle, Washington, USA 
 Sun Bear writeup at the San Diego Zoo Web site
 Bornean Sun Bear Conservation 
 The effects of selective logging on Malayan sun bears in lowland tropical rainforest of Borneo 

Kategori:Beruang